open-index/open-wikipedia-markdown huggingface dataset:
Puhastuskulu

**Puhastuskulu** ehk **saneerimiskulu** (inglise *clean-up cost*) on kulu keskkonna või selle komponentide puhastamiseks saastusest, heitmetest jms. 

Puhastuskulu saab arvestada näiteks jääkreostuse kõrvaldamisel.

## Vaata ka
*Maa-ala tervendamine

## Viited
Mihkel Janson

**Mihkel Janson** (ka **Mihkel Jaanson**; 1888 Viluvere – 1944 Tallinn) oli Eesti poliitik.

Mihkel Janson sündis aastal 1888 Pärnumaal, Viluveres. Ta on õppinud Eidapere klaasivabriku algkoolis ja Pärnu linnakoolis. Hiljem jätkas ta edasiõppimist omal käel.

Aastal 1917 Vene sõjaväes teenides evakueeriti tema väeosa kaugemasse riigiosasse, kust ta alles aastal 1920 kodumaale tagasi jõudis. Ta oli aastast 1921 vallakirjutaja Pärnumaal.

Ta oli II Riigikogu liige Eesti Sotsiaaldemokraatliku Tööliste Partei fraktsioonis 3. oktoobrini 1925, mil ta astus tagasi. Tema asemele asus Alma Ostra-Oinas.

## Viited
Slovakkia-Ungari sõda

**Slovakkia-Ungari sõda** (ungari keeles *Kis háború*, slovaki keeles *Malá vojna* 'väike sõda') oli 23. märtsist 31. märtsi või 4. aprillini 1939 Ida-Slovakkias toimunud sõda Slovaki vabariigi ja Ungari kuningriigi vahel.
Boizenburg

**Boizenburg** on linn Saksamaal Mecklenburg-Vorpommerni liidumaal Ludwigslust-Parchimi kreisis. 

Linn asub Elbe jõe paremal kaldal. Läbi linna voolab ka Boize jõgi.

Asulat on esmamainitud Boyceneburgi nime all 1158. aastal.

## Linnaosad

## Viited

## Välislingid
*Boizenburgi koduleht (saksa keeles)
Slovakkia sissetung Poolasse

**Slovakkia sissetung Poolasse** toimus 1939. aasta septembris, samal ajal Teises maailmasõjas Natsi-Saksamaa rünnakuga Poolale, mis oli Molotovi-Ribbentropi pakti alusel Nõukogude Liiduga kooskõlastatud.

Vastloodud Slovaki vabariik ühines rünnakuga ning Slovaki armee (armeegrupi Bernolák) koosseisus osales 3 diviisis üle 50 000 sõduri. Kuna Poola armee põhijõud olid hõivatud võitluses Saksa vägedega kaugemal põhjas, kohtasid slovakid Poola lõunapiiril vaid nõrka vastupanu ning kaotused jäid väikseks (37 surmasaanut, 114 haavatut ja 11 teadmata kadunut).

## Vaata ka
*Poola II maailmasõjas 
*NSV Liidu kallaletung Poolale
Puupiir

**Puupiir** on piir, millest kaugemal või kõrgemal pole valitsevate kliimaolude tõttu võimalik ühegi puuliigi normaalne kasv. 

Selged puupiirid on arktilise tundra lõunapiiril, parasvöötme steppide ja preeriate piiril ning lähistroopiliste pampade piiril. Mägedes on puupiiri kõrgus varieeruv, sõltudes laius- ja kõrgusvööndilisust põhjustavatest tegureist. 

Mägedes ja Arktikas kasvavad puupiiril sageli okaspuud, stepivööndis on puupiiril enamasti lehtpuud.

## Vaata ka
*Metsapiir

## Viited

## Kirjandus
*Ökoloogialeksikon. (1992). Koost. Masing, V. Tallinn: Eesti Entsüklopeediakirjastus

## Välislingid
Methemoglobineemia

**Methemoglobineemia** ehk **methemoglobiinveresus** ehk **sinitõbi** (inglise keeles *methemoglobinemia*) on methemoglobiini (lühend **MetHb**) esinemine veres. 

Imikute puhul kutsutakse seda haigust **sinitõveks** (inglise keeles *blue baby disease*).

Methemoglobineemia tekib, kui joogivees või toidus on ülemäära nitraate, mis seedekulglas redutseeruvad methemoglobiini tekitavateks nitrititeks.

Methemoglobineemiat võib põhjustada organismis ka methemoglobiini (ka ferrihemoglobiini) esinemine, mida saadakse elamupiirkondade ja üksikmajapidamiste joogivee allikatena kasutatavate puurkaevude (mille sügavus on varieeruv, nt 20–30) kaudu saadavat vett söögiks-joogiks tarbides. 
## Vaata ka
*Tsüanoos (sinakus)
*Põhjavesi 
*Puurkaev 

## Viited

## Kirjandus
*P. Bogovski, R. Kull, S. Ootsing, L. Trapido, 2004. "*Meditsiinisõnastik*". 472 lk. ISBN 9985-829-55-7
Legoland California

**Legoland California** on Lego klotsidele pühendatud teemapark Ameerika Ühendriikides Californias Carlsbadis. 

See avati 20. märtsil 1999 kolmanda Legolandina ning esimesena väljaspool Euroopat.

Teemapargi juures avati 2008. aastal Lego-teemaline akvaarium ja 2010. aastal veepark.

Teemapargi juurde kuuluvad kaks hotelli kokku 500 toaga (avatud 2013 ja 2018).

## Välislingid
*Koduleht
Arvu standardkuju

**Arvu standardkuju** on arvu üleskirjutus korrutisena kujul
:a \times 10^b,
kus 1 ≤ *a* −31 kg.
* Maa mass on ligikaudu 5973600000000000000000000&nbsp;kg ehk 5,9736×1024 kg.
* Maa ümbermõõt on ligikaudu 40000000&nbsp;m ehk 4×107m.

## Teistes arvusüsteemides

Üldisemalt, vabalt valitud positsioonilises arvusüsteemis alusega *k* on arvu standardkuju

:a \times k^b,

kus 1 ≤ *a* < k. Et arvusüsteemi alust tähistatakse enamasti sümboliga 10, siis jääb pealtnäha kehtima artikli alguses antud kuju. Mis aga arvusüsteemiti erineb, on arvu tüve üleskirjutus.

## Vaata ka

*Järkarv
*Normaliseeritud ujukomaarv

## Viited
Mulla degradatsioon

**Mulla degradatsioon** ehk **mulla degradeerumine** on mulla viljakuse vähenemine orgaanilise ja mineraalosa muundumise, mõningate ainete eemaldumise ning tallamise tagajärjel.

## Vaata ka
*Mullaerosioon
*Mullakahjustus
*Mulla tervendamine

## Viited
Perkloorhape

**Perkloorhape** (keemilise valemiga HClO4) on tugev hape. See on õhu käes suitsev hügroskoopne värvuseta õlikas vedelik. Veevabalt ja kõrgetel kontsentratsioonidel on ta plahvatusohtlik.

Perkloorhape on tugevam hape kui üldkasutatavad mineraalhapped, p''K''<sub>a</sub> on –15,2±2,0 (vees) või –14,9±2,0 (DMSO-s). Veevaba perkloorhape sulab –102 °C juures, laguneb 75 °C juures. Perkloorhape moodustab veega aseotroobi, milles perkloorhappe kontsentratsioon on 72,5% ning keemistemperatuur on 203 °C. Perkloorhape on tugev oksüdeerija.

Perkloorhappe aniooni nimetus on perkloraat, aniooni valem ClO4–.

Perkloorhapet toodetakse küllastatud naatriumperkloraadilahuse hapestamisel vesinikkloriidhappega:

NaClO4 + HCl → HClO4 + NaCl↓

Samuti on loodud elektrokeemiline meetod perkloorhappe tootmiseks, milles kloor oksüdeeritakse plaatinaanoodi kohal (katoodid on hõbedast), lahustina kasutatakse 40%-list perkloorhapet:

Cl2 + 8H2O – 14e– → 2HClO4 + 14H+ 

Veevaba perkloorhapet on võimalik saada perkloorhappe madalarõhulisel destilleerimisel segust ooleumiga.

Perkloorhapet käideldakse enamasti vesilahuse kujul (milles HClO4 kontsentratsioon on kuni ~70%), kuna ta on veevabalt ebapüsiv. Perkloorhapet kasutatakse ammooniumperkloraadi tootmiseks, mida kasutatakse raketikütustes.

## Viited
Stadler FLIRT

**Stadler FLIRT** (saksa keeles *"flinker leichter innovativer Regional-Triebzug"*, inglise keeles *"Fast Light Innovative Regional Train",* eesti keeles *"kiire kerge innovatiivne regionaalrong"*) on elektri- või diiselrong, mida toodab Šveitsi ettevõte Stadler Rail AG. 

FLIRT arendati välja Šveitsi raudteede jaoks, esimesed rongid valmisid 2004. aastal. Tegemist on mootorvagunitega rongikoosseisuga (inglise k *Electric Multiple Unit*). FLIRTi on saatnud suur edu ja 2013. aasta juuliks oli müüdud juba 910 rongi. FLIRTe on lisaks Šveitsile ostnud Eesti, Alžeeria, Austria, Hollandi, Itaalia, Norra, Poola, Prantsusmaa, Saksamaa, Serbia, Soome, Tšehhi, Ungari ja Valgevene raudtee-ettevõtted.

## Tehnilised näitajad

Stadler FLIRTil on kahe- kuni kuueteljeliste mootorvagunitega rongikoosseisud. Maksimaalkiirus jääb eri mudelitel vahemikku 120–200 km/h. Enamiku mudelite maksimaalkiirus on 160 km/h.

** Eestis kasutatavate Stadler FLIRT rongide tehnilised andmed (4 vaguniga elektri- ja diiselrongi näitel)**:    

## Esimesed laiarööpmelised mudelid Soomes

Esimesed laiarööpmelised FLIRTid ostis Helsingi lähiliiklust korraldav Pääkaupunkiseudun Junakalusto Oy, seni olid kõik FLIRTid toodetud standardrööpmelisele raudteele.

## Stadler FLIRT rongid Eestis

2009. aastal korraldas Elektriraudtee (uue nimega Eesti Liinirongid AS) avaliku hankekonkursi tänapäevaste 18 elektri- ja 20 diiselreisirongi ostmiseks, et välja vahetada senine vananenud veerem. Hanke võitis Šveitsi firma Stadler Bussnang AG ning vastavad hankelepingud allkirjastati 2010. aasta augustis.
Esimene elektrirong saabus Eestisse (Pääsküla depoosse) 17. novembril 2012, liinile läks see pärast testperioodi 1. juulil 2013 26. juuliks võeti kõik vanad Riia Vagunitehases toodetud ER2 tüüpi elektrirongid käigust ja asendati uute Stadler FLIRT elektrirongidega. 

Tootja poolt määratud rongide ekspluatatsiooniaeg on 35 aastat.

### Esimesed diisel-elektrilised mudelid
Esimesed Stadler FLIRT tüüpi diiselrongid hakkasid reisijaid teenindama 2014. aasta 1. jaanuarist, vahetades täielikult välja AS Edelaraudtee opereeritavad vanad DR1B tüüpi diiselrongid. 2014. aasta jaanipäevaks olid kõik 38 uut reisirongi Eestisse saabunud.
Eestis kasutusse võetud diiselrongid olid esimesed diiseltoitel FLIRTi mudelid, kõik varasemad said elektrienergiat otse kontaktvõrgust. Elroni rongipark koosneb hetkel kokku 18 elektrirongist ja 20 diiselrongist.

## Õnnetused ja vahejuhtumid Eestis

27. juulil 2013 jäi Saue jaamas vähemalt 1500 inimest Kloogaranna festivali erirongi 40 minutiks kinni. Rong jäi seisma, kuna selle pardaarvuti tuvastas ülekoormuse. 

11. augustil 2013 süttis Pääsküla jaamas rongi katusel olev aku. Päästjad said leegid kiirelt kontrolli alla ning õnnetuses kannatanuid ei olnud. Hiljem selgus, et vahejuhtum oli seotud vaid selle konkreetse akuga.

## Vaata ka
* Raudteetransport
* Škoda 21Ev
* Elron
* DR1
* ER2

## Viited
Éder Jofre

**Éder Zumbano Jofre** (26. märts 1936 São Paulo – 2. oktoober 2022) oli Brasiilia poksija.

Jofre osales kukk-kaalus (kuni 54 kg) 1956. aasta Melbourne'i olümpiamängude poksivõistlustel, kuid kaotas veerandfinaalis hilisemale pronksmedalivõitjale Claudio Barrientosile (Tšiili) ning jäi edasisest medaliheitlusest välja.

Jofre poksis märtsist 1957 kuni oktoobrini 1976 elukutselisena ning pidas kokku 78 kohtumist, millest võitis 72 (neist 50 nokaudiga) ja kaotas 2 ning viigistas 4 kohtumist. Ta oli elukutseliste mitme kaalukategooria ja poksiorganisatsiooni Lõuna-Ameerika ja maailmameister.

## Viited

## Välislingid

*
*
Roy Jones

**Roy Levesta Jones** (sündinud 16. jaanuaril 1969 Pensacolas Escambia maakonnas Floridas) on USA ja Venemaa poksija, laulja, näitleja, poksi-, filmi- ja muusikategelane ning poksikommentaator.

Jones sai poolraskekaalus (kuni 81 kg) 1988. aasta Seouli olümpiamängude poksivõistlustel hõbemedali, kaotades finaalis kuldmedali- ja olümpiavõitjale Si-Hun Parkile (Lõuna-Korea) kohtunike väga vaieldava otsusega 3:2. 
Hiljem on mitmed asjaosalised tunnistanud, et see otsus oli viga ning lõunakorealased mõjutasid asjaosalisi tegema sellist otsust, kuid ROK pole seni seda otsust veel muutnud. Ometi sai Jones nendel olümpiamängudel parima tehnikaga poksijale mõeldud Val Barkeri karika.

Jones on poksinud alates maist 1989 elukutselisena. Ta on 12. detsembri 2015 seisuga osalenud kokku 71 kohtumisel ning on võitnud neist 62 (neist 45 nokaudiga) ja kaotanud 9 (neist 5 nokaudiga). Ta on olnud elukutseliste mitme kaalukategooria ja poksiorganisatsiooni maailmameister.

## Vene kodakondsus
Jones külastas augustis 2015 Krimmi, kohtus Sevastopolis Venemaa presidendi Vladimir Putiniga ning palus abi Vene kodakondsuse saamisel. 12. septembril 2015 ta saigi Vene kodakondsuse.

## Viited

## Välislingid
* 
*Roy Jones lehel ''Internet Movie Database''. Inglise keeles
Andrea Gritti

**Andrea Gritti** (1455 Bardolina – 28. detsember 1538 Veneetsia) oli Veneetsia 77. doodž aastatel 1523–1538.

Viibis 1490. aastatel lõpul viljakaupmehena äriasjus sageli Konstantinoopolis, kust saatis veneetslastele ärikirjades teateid türklaste laevastiku liikumise kohta. Vangistati 1499. aastal süüdistatuna spionaažis ja oli mõne aasta vangis. Osales Cambrai liiga sõjas. Doodžiks valituna sõlmis lepingu Karl V-ga, millega lõpetati Veneetsia aktiivne osalus Itaalia sõdades.

Ta on maetud San Francesco della Vigna kirikusse Veneetsias.

## Viited

## Kirjandus
* Finlay, Robert, "Fabius Maximus in Venice: Doge Andrea Gritti, the War of Cambrai, and the Rise of Habsburg Hegemony, 1509-1530," *Renaissance Quarterly* 53:988–1031, Winter 2000.
* Norwich, John Julius (1989). *A History of Venice*. New York: Vintage Books. ISBN 0-679-72197-5.

## Välislingid
* Lühielulugu (itaalia)
Aruhein

**Aruhein** (*Festuca*) on kõrreliste sugukonda kuuluv taimeperekond. 

Aruheinte lehed on alt tugevalt läikivad, lehetuped alati lahtised. Pähikud 4–15 mm pikkused, kuni 15 õiega. 

Perekonda kuulub üle 200 liigi.

## Eesti liigid

**Festuca altissima* – mets-aruhein  

**Festuca arundinacea* – roog-aruhein 
**Festuca gigantea* – suur aruhein  
**Festuca ovina* – lamba-aruhein  
**Festuca polesica* – polesje aruhein  
**Festuca pratensis* – harilik aruhein 
**Festuca rubra* – punane aruhein  
**Festuca rubra* subsp. *arenaria* – luide-aruhein  
**Festuca sabulosa*– liiv-aruhein  
**Festuca trachyphylla* – kink-aruhein

## Teisi liike
**Festuca alpestris* – lähisalpi aruhein
**Festuca alpina* – alpi aruhein
**Festuca amethystina* – ametüst-aruhein
**Festuca beckeri* – beckeri aruhein
**Festuca brevipila* – austria aruhein
**Festuca caucasica* – kaukaasia aruhein
**Festuca cinerea* – sinihall aruhein
**Festuca curvula* – koold-aruhein
**Festuca eskia* – siil-aruhein
**Festuca extremiorientalis* – kaug-ida aruhein
**Festuca filiformis* – niitjas aruhein
**Festuca gautieri* – vaip-aruhein
**Festuca glacialis* – liustiku-aruhein
**Festuca glauca* – hall aruhein
**Festuca rupicola* (*F. sulcata*) – stepi-aruhein

## Viited
Vivisektsioon

**Vivisektsioon** on elusa looma (ka inimese) tuimastuseta lõikus. 

Vivisektsiooni rakendas esimest korda Galenos.

Eetilistel kaalutlustel on üldiselt nõutud vivisektsioonist loobumist.

## Viited

## Kirjandus
*EE 10. köide, 1998.
Virulentsus

**Virulentsus** ehk **tõvestusvõimelisus** (inglise keeles *virulence*) on viiruste ja bakterite tõvestamisvõime (patogeensuse aste); ka nende organismide mürgisus.

Virulentsuse kui ühtse omaduse määravad infektsioossus (nakatamisvõime), invasiivsus (võime peremeesorganismis paljuneda ja levida) ja toksilisus (võime moodustada toksiine).

Virulentsus sõltub suuresti vaadeldavast mikroobitüvest (tüvespetsiifilisus).

## Vaata ka
*Patogeen

## Viited

## Kirjandus
*EE 10. köide, 1998.
Francesco Guicciardini

**Francesco Guicciardini** (hääldus: franˈtšesko gwit'tšardini; 6. märts 1483 Firenze – 22. mai 1540 Arcetri) oli renessansiaegse Itaalia kirjanik, ajaloolane ja poliitik. Ta oli Niccolò Machiavelli noorem kaasaegne,  sõber ja kriitik.   

Ta oli üks esimesi ajaloolasi, kes tugines ajalookäsitluste kirjutamisel ka allikmaterjalidele (valitsusdokumendid jms). 

## Teosed
**Storie fiorentine*, 1508–1509 (Firenze ajalugu, avaldati 1859)
**Discorso di Logrogno*, 1512 (Arutlus Logrogno kohta)
**Considerazioni sui Discorsi del Machiavelli*, 1527–1529 (Märkusi Machiavelli Arutluste kohta) 
**Ricordi politici e civili*
**Dialogo del Reggimento di Firenze*, 1521–1526 (Dialoog Firenze rügemendi kohta)
**Storia d'Italia (Guicciardini)*, 1537–1540 (Itaalia ajalugu)

## Välislingid
*Guicciardini – teosed (itaalia)
Tõuaretus

**Tõuaretus** (inglise *animal breeding*) on põllumajandusloomade, sh -lindude tõugude parandamine ja täiustamine ning uute tõugude kujundamine. 

Tõuaretusviisidest on tänapäeval levinuim puhasaretus.

## Tõuaretus Eestis
Eestis hakati tõuaretust põllumajandusloomade ja -lindude puhul rakendama 19. sajandil. 

## Vaata ka
*Tõuaretusorganisatsioonid
*Seemendamine
*Sordiaretus (taimede puhul)

## Viited
Tõmblukk

**Tõmblukk** on kahest vastastikku hambuvast metallist või plastist hammastikust ja lukustist koosnev sulgemisvahend, mida suletakse ja avatakse lukustit piki hammastikku tõmmates.

Tõmblukk ise on odav, aga kui see rikki läheb, siis võib rikkis tõmblukuga ese muutuda kasutuskõlbmatuks. Tõmbluku vahetamine võib olla keeruline ja kallis ning mõnel esemel ei saagi tõmblukku vahetada, nii et kui tõmblukk rikki läheb, siis tuleb ese ära visata. Kõige kergemini tekivad probleemid lukustiga: kui see katki läheb, siis see ei joonda ega ühenda enam hambaid vaheldumisi, nagu peaks. Rikkis tõmblukk võib kinni jääda, nii et lukustit enam liigutada ei saa, või osaliselt ära murduda.

## Ajalugu
Õmblusmasina leiutaja Elias Howe sai 1851 patendi "riiete automaatse pideva sulgemise" kohta. Howe ei püüdnud eriti oma patendiga raha teha, võib-olla sellepärast, et õmblusmasinaäri läks tal väga edukalt. Seetõttu jäi ta ilma tõmbluku leiutaja kuulsusest.

Alles 42 aastat hiljem, 1893 patenteeris Whitcomb Judson, kes seni oli tegutsenud rohkem suruõhu toimel töötava linnatranspordi idee kallal, niinimetatud "haaklukusti". See sarnanes väga Howe leiutisega, aga oli mõnevõrra keerulisem. Seda kasutas ta üksnes jalanõude sulgemiseks. Ta asutas koos kolonel Lewis Walkeriga ettevõtte Universal Fastener Company, et oma seadet toota. Juba samal aastal esitles ta seda Chicagos maailmanäitusel, aga esialgu ei äratanud see suurt tähelepanu.

1906 palkas Universal Fastener Company rootsi päritolu elektriinseneri Gideon Sundbäcki. Tänu headele tehnilistele oskustele ja abielule ettevõtte juhataja tütre Elvira Aronsoniga tõusis Sundbäck ettevõtte peainseneriks. Pärast naise surma 1911 pühendus Sundbäck tööle ja 1913. aasta detsembris projekteeris ta tänapäevase tõmbluku. Sundbäck paigutas kinnituselemente tihedamalt: enne oli neid 4 tükki tollis (umbes 6,4 mm vahega), temal 10–11 tollis (umbes 2,5 mm vahega). Ta võttis kasutusele kaks hammaste rida, mida kinnitiga ühendada sai, ja andis pooleldi avatud tõmblukule Y-kuju. Juba järgmise aasta lõpuks tootis tema ettevõte sadakond meetrit tõmblukke päevas.

Aastaid kasutati tõmblukku peamiselt jalanõudel, eriti mitmesuguse tegumoega kummisaabastel. Meeste pükstel võeti tõmblukk kasutusele alles 1937 Prantsusmaa moetööstuses. See idee levis väga kiiresti.

Hiljem on leiutatud veel sellised tõmblukud, mida saab avada ükskõik kummast otsast, nii ülevalt kui alt, ja seda kasutatakse näiteks jakkidel.

## Viited

* Vilja Kohler, Haige seljaga mees tegi miljardite elu mugavamaks, tartupostimees.ee, 18. detsember 2013
Kõõlusleht

**Kõõlusleht** (*Sagittaria*) on taimeperekond konnarohuliste sugukonnas.

Perekonda kuulub umbes 30 liiki veetaimi. Enamuse levilaks on Lõuna- ja Põhja-Ameerika, kuid perekond on esindatud ka Euroopas ja Aasias.

Mõningad kõõluslehe liigid on levinud akvaariumi ja tiigitaimed. Tõenäoliselt just tänu inimese sekkumisele on *[[Sagittaria platyphylla]]* naturaliseerunud vähemalt ühes kohas Põhja-Itaalias ning väike-kõõlusleht leidnud koha Lõuna-Inglismaa looduses.

Mitmete liikide mugulad on söödavad ning Põhja-Ameerikas ja Ida-Aasias korjatakse mugulaid loodusest ning kasvatatakse kultuuris.

## Liike
* *[[Sagittaria aginashi]]*
* *[[Sagittaria australis]]*
* *[[Sagittaria brevirostra]]*
* *[[Sagittaria cuneata]]*
* *[[Sagittaria demersa]]* 
* *[[Sagittaria engelmanniana]]*
* *[[Sagittaria fasciculata]]* 
* *[[Sagittaria filiformis]]* 
* *[[Sagittaria graminea]]* 
* *[[Sagittaria guayanensis]]* 
* *[[Sagittaria isoetiformis]]* 
* *[[Sagittaria kurziana]]*
* *[[Sagittaria lancifolia]]*
* *Sagittaria latifolia* – lai kõõlusleht
* *[[Sagittaria longiloba]]* 
* *[[Sagittaria macrophylla]]*
* *[[Sagittaria montevidensis]]* 
* *[[Sagittaria papillosa]]*
* *[[Sagittaria platyphylla]]*
* *[[Sagittaria pygmaea]]* 
* *[[Sagittaria rigida]]*
* *Sagittaria sagittifolia* – jõgi-kõõlusleht
* *[[Sagittaria sanfordii]]* 
* *[[Sagittaria secundifolia]]*
* *Sagittaria subulata* – väike kõõlusleht
* *[[Sagittaria teres]]* 
* *Sagittaria trifolia* – hiina kõõlusleht
Tõug

**Tõug** on mingi kodulooma isendite kogum (populatsioon), millel on ühtne põlvnemine ja on kujunenud ühesugused pärilikud omadused ning mille arvukus võimaldab teha tõuaretustööd.

Teatud tõugu kuuluvad isendid on kohastunud sellele tõule sobiva geograafilise piirkonna kliima- ja loomapidamistingimustega, nad eristuvad oluliselt sugulastõugudest geneetilise distantsi alusel ning tõutüüp ja muud iseloomulikud tunnused ei ole vähemalt viimase kolme põlvkonna jooksul oluliselt muutunud. Tõul peab olema nimi, mis eristub teistest kasutatavatest tõunimedest.

Maailmas on teada üle 3000 koduloomatõu.

Eestis on aretatud (või parandatud) näiteks veise-, sea-, lamba- ja koeratõuge.

## Vaata ka
*rass (bioloogia)
*sort (taimede puhul)
*vorm (bioloogia)

## Viited
Howard Davis

**Howard Edward Davis** (14. veebruar 1956 Glen Cove, Nassau maakond, New Yorgi osariik – 30. detsember 2015) oli USA poksija.

Davis võitis kergekaalus (kuni 60 kg) 1976. aasta Montréali olümpiamängude poksivõistlustel kuldmedali ja tuli olümpiavõitjaks. Ta sai nendel olümpiamängudel parima tehnikaga poksijale mõeldud Val Barkeri karika.

Davis võitis sulgkaalus (kuni 57 kg) 1. maailmameistrivõistlustel (Havanna, 1974) kuldmedali ja tuli maailmameistriks.

Davis poksis jaanuarist 1977 kuni juulini 1988 ning uuesti novembrist 1994 kuni aprillini 1996 elukutselisena. Ta osales kokku 43 kohtumisel ning võitis neist 36 (neist 14 nokaudiga) ja kaotas 6 (neist 2 nokaudiga) kohtumist ning viigistas ühe kohtumise.

## Viited

## Välislingid
* 
*
Erich Joonas

**Erich Joonas** (ka **Jonas**; 14. aprill (vkj)/ 26. aprill 1893 Varnja küla, Kavastu vald, Kodavere kihelkond, Tartumaa – 26. mai 1944 Viljandi) oli eesti ajakirjanik ja poliitik.

Ta sündis talupidaja pojana. Ta õppis aastatel 1901–1903, Tartu reaalkoolis aastatel 1903–1909, Tartu Pedagoogika Seltsi õhtukeskkooli kursustel aastatel 1911–1913. Seejärel õppis ta aastatel 1914–1915 Rostovtsevi eraülikoolis arstiteadust.

Ta tegutses aastast 1909 Tartus illegaalse sotsialistide-revolutsionääride ühingu agitaatorina keskkooliõpilaste seas ja aastatel 1913–1915 organisaatorina Tartu, Tallinna ja Narva ning aastatel 1915–1916 organisaatorina Peterburi tööliste seas. Aastast 1917, revolutsiooni puhkemise järel kuni Saksa okupatsioonini oli ta Tartu Tööliste ja Soldatite Saadikute Nõukogu Täitevkomitee abiesimees. Saksa okupatsiooni ajal viibis ta vangistatuna Tartus, Peetrimõisas ja Naissaarel.

Ta valiti Asutava Kogu liikmeks Eesti Sotsialistide-Revolutsionääride Partei kandidaadina, I ja II Riigikogu liikmeks valiti ta Eesti Iseseisva Sotsialistliku Tööliste Partei kandidaadina. III, IV ja V Riigikogu koosseisu Eesti Sotsialistliku Tööliste Partei kandidaadina. Ta kandideeris aastal 1938 ka Riigivolikokku (2. valimisringkonnas), kuid valituks osutus Louis Metslang. Riigikogus paistis ta silma hoogsa kõnemehena. 

Joonas tegutses ka ajakirjanikuna. Ta oli aastal 1917 ajalehes Töö Lipp toimetuse liige, aastal 1919 oli ajalehes Võitlus (see ajaleht suleti siseministeeriumi poolt), aastatel 1920–1923 oli ta ajalehes Tööliste Võitlus toimetuse liige, aastal 1922 oli ta ajalehes Tööline toimetuse liige, aastatel 1925–1927 oli ta väljaande Ühendus vastutav toimetaja. Aastatel 1927–1938 (kuni sulgemiseni) oli ta Rahva Sõna peatoimetaja. Ta oli Eesti Sotsialistliku Tööliste Partei võimlemisrühmade üldjuht.

Ta on ka avaldanud raamatuid ametiühingutest ja töölisliikumisest. Ta oli Kultuurkapitali nõukogu liige.

Erich Joonas suri 1944. aastal Viljandis tuberkuloosi.

## Isiklikku
Tema poeg oli soomepoiss, Haukka rühma liige ja metsavend Ilmar Erik Jonas ("Justus").

## Viited

## Kirjandus
*"Joonas sai jälle 2 kuud". Vaba Maa nr 13, 16. jaanuar 1929. Lk 7

## Välislingid
*http://www2.kirmus.ee/biblioserver/isik/index.php?id=963
*Eesti biograafilise leksikoni täiendusköide K./Ü. Loodus. Tartu 1940
*Eesti avalikud tegelased. Eluloolisi andmeid. EKS. Tartu 1932
*Eesti II Riigikogu. Tallinn 1924
*http://www.nlib.ee/html/expo/p90/p1/liikmed_ak19-20.html
*http://www.nlib.ee/html/expo/p90/p1/liikmed_1rk.html
*http://www.nlib.ee/html/expo/p90/p1/liikmed_2rk.html
*http://www.nlib.ee/html/expo/p90/p1/liikmed_3rk.html
*http://www.nlib.ee/html/expo/p90/p1/liikmed_4rk.html
*http://www.nlib.ee/html/expo/p90/p1/liikmed_5rk.html
*Haud Viljandi vanal kalmistul
Mălina Olinescu

**Mălina Olinescu** (29. jaanuar 1974 Bukarest – 12. detsember 2011 Bukarest) oli Rumeenia laulja.

Mălina Olinescu esindas Rumeeniat Birminghamis toimunud 1998. aasta Eurovisiooni lauluvõistlusel lauluga "Eu cred". Laul saavutas 25 osaleja seas 22. koha.

Ta sooritas 37-aastaselt enesetapu, hüpates alla oma kodu kuuenda korruse aknast.

## Viited
Niccolò di Pitigliano

**Niccolò Orsini** (1442 Pitigliano – 1510 Lonigo) oli Itaalia kondotjeer, kes on ehk laiemalt tuntud kui veneetslaste kindralkapten Veneetsia Cambrai liiga sõjas Cambrai liiga vastu. Ta oli mõjuka Orsinide ülikuperekonna liige, kuulus suguvõsa Pitigliano harusse.

## Tööandjad
* 1458 – Paavstiriik
* 1463 – Napoli kuningriik
* 1473 – Firenze, vabariigi välimarssali auastmes 
* 1481 – Napoli kuningriik
* 1482 – Paavstiriik
* 1485 – Firenze, vabariigi kindralkapteni auastmes (Firenze kõrgeim sõjaväeline auaste)
* 1489 – Paavstiriik, kiriku kindralkapteni auastmes
* 1495 – Veneetsia

## Märkused

## Välislingid
*
* Orsinide genealoogia (itaalia)
* Katoliku Entsüklopeedia – Orsinid (inglise)
Muusikaline ootus

**Muusikaline ootus** (inglise keeles *musical expectation*) on muusika kuulaja seisund, mille ajal ta usub, et tulevikus toimub teatud muusikaline sündmus või sündmuste ahel.

Muusikalise ootuse põhjustajateks võib eelkõige pidada sotsiaal-kultuurilisi konventsioone.
Robert Fogel

**Robert William Fogel** (1. juuli 1926 New York – 11. juuni 2013) oli Ameerika Ühendriikide majandusteadlane ja -ajaloolane, Chicago Ülikooli professor ning Chicago Ülikooli juures asuva Boothi rahvamajanduse teaduskeskuse direktor.

Koos Douglass Northiga pälvis ta 1993. aastal Nobeli majandusauhinna. Ta oli koolkonna "New economic history" eestvedaja, mistõttu keskendus ta oma teooriates kontrafaktilise hüpoteesi meetodile. See tähendab, et piltlikult uuris Robert Fogel, "mis oleks olnud siis, kui poleks tehtud nii". Näiteks püüdis ta kalkuleerida, missugune oleks olnud Ameerika majanduslik juurdekasv, kui ei oleks ehitatud raudteid, vaid selle asemel viidud läbi kanaliehitusi.

## Haridustee ja karjäär
Robert Fogel sündis New Yorgis Venemaa juutidest immigrantide peres. Pärast Stuyvesanti Keskkooli lõpetamist 1944. aastal õppis ta Cornelli Ülikoolis ajalugu ja selle kõrvalt pisut ka majandust. Ühtlasi juhtis ta kommunistlikku noorteorganisatsiooni American Youth for Democracy. Pärast ülikooli lõpetamist 1948. aastal astus ta USA Kommunistlikku Parteisse (Communist Party USA). Hiljem ta siiski hülgas kommunismi ja astus Columbia Ülikooli, mille ta lõpetas magistrikraadiga 1958. aastal. Johns Hopkinsi Ülikoolist sai ta doktorikraadi 1964. aastal, samas töötas ta lektorina aastatel 1958–1959. Lisaks sellele oli ta õppejõud Rochesteri (1960–1965 ja 1968–1975), Chicago (1964–1975 ja alates 1981. aastast), Cambridge'i (1975) ja Harvardi Ülikoolis (1975–1981).

Robert Fogel uuris muu hulgas, millist mõju on avaldanud demograafilised tegurid majanduskasvule, sealhulgas toitumuse ja suremuse vahelisi seoseid ning selgitanud raudtee osatähtsust USA arengus ja orjapidamise majanduslikke seaduspärasusi. Ajalooliste andmete uurimisel on ta kasutanud arvutustehnikat ja statistilisi meetodeid. Tema uuringud on aidanud mõista majanduslikke ja institutsionaalseid muutusi.

## Tunnustus
Robert Fogel pälvis 1993. aastal Nobeli majandusauhinna.

2000. aastal valiti ta Ameerika Filosoofiaseltsi liikmeks.

## Isiklikku
Robert Fogel abiellus 1949. aastal Enid Cassandra Morganiga, neil on kaks last.

## Teoseid
*"Time on the Cross: the Economics of American Slavery" (koos S. L. Engermaniga; 1974) 
*"Biomedical Approaches to the Estimation and Interpretation of Secular Trends in Equity, Morbidity, Mortality and Labor Productivity in Europe 1750–1980" (1987) 
*"New Findings on Secular Trends in Nutrition and Mortality. Some Implications for Population Theory" (1991)

## Viited
Tequixquiac

**Tequixquiac** (ka *Santiago Tequixquiac*) on linn Mehhikos México osariigis, Tequixquiaci valla keskus.

Aastal 2010 elas linnas 20 610 inimest.
Roman Kuklin

**Roman Kuklin** (lätipäraselt **Romāns Kukļins**; sündinud 13. septembril 1974 Riias) on Läti endine poksija.

Kuklin on vähemalt kuuekordne Läti meister raskekaalus (kuni 91 kg) aastatel 1994–1999.

Kuklin osales raskekaalus (kuni 91 kg) 1996. aasta Atlanta olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

Kuklin osales raskekaalus (kuni 91 kg) 8. maailmameistrivõistlustel (Berliin, 1995), kuid kaotas 2. ringis oma kohtumise ja jäi edasisest medaliheitlusest välja ning 10. maailmameistrivõistlustel (Houston, 1999), kuid kaotas veerandfinaalis oma kohtumise hilisemale pronksmedalivõitjale Steffen Kretschmannile (Saksamaa) ja jäi edasisest medaliheitlusest välja.

Kuklin osales raskekaalus (kuni 91 kg) 31. Euroopa meistrivõistlustel (Vejle, 1996), kuid kaotas veerandfinaalis oma kohtumise hilisemale kuldmedalivõitjale ja Euroopa meistrile Luan Krasniqile (Saksamaa) ja jäi edasisest medaliheitlusest välja ning 32. Euroopa meistrivõistlustel (Minsk, 1998), kuid kaotas veerandfinaalis oma kohtumise hilisemale kuldmedalivõitjale ja Euroopa meistrile Giacobbe Fragomenile (Itaalia) ja jäi edasisest medaliheitlusest välja.

Kuklin poksis 5. augustil 1994 elukutselisena. Ta osales kokku 1 kohtumisel ning võitis selle.

## Viited

## Välislingid
*Roman Kuklin Läti Olümpiakomitee lehel. Läti keeles
* 
*Roman Kuklin lehel ''BoxRec''. Inglise keeles
Bartolomeo d'Alviano

**Bartolomeo d'Alviano** (1455 Todi – 1515 Ghedi) oli Itaalia kondotjeer ja kapten, kes paistis silma Veneetsia kaitsmisel Saksa–Rooma keisri Maximilian I rünnakute eest. Suri Itaalia sõdade käigus Brescia piiramisel. Maetud Püha Stefani (itaalia keeles: *Santo Stefano*) kirikusse Veneetsias.
Gene Hackman

**Eugene Allen** **Hackman** (30. jaanuar 1930 San Bernardino  California – arvatavasti 18. veebruar 2025 Santa Fe, New Mexico) oli Ameerika Ühendriikide näitleja.

Ta võitis oma rohkem kui 40-aastase näitlejakarjääri jooksul kaks Oscarit (oli nomineeritud viiele), kolm Kuldgloobust ja kaks BAFTA auhinda.

Ta on mänginud suuremaid rolle filmides "Bonnie ja Clyde" (1967), "The French Connection" (1971), "The Poseidon Adventure" (1972), "The Conversation" (1974), "Noor Frankenstein" (1974), "Superman" (1978), "Hoosiers" (1986), "Mississippi tules" (1987), "Unforgiven" (1992), "Get Shorty" (1995), "The Birdcage" (1996) ja "The Royal Tenenbaums" (2001).

Hackman toetas Demokraatlikku Parteid ja ütles, et on "uhke", et ta on kantud Nixoni vaenlaste nimekirja . Vabariiklasest presidendist Ronald Reaganist rääkis ta aga heldimusega . 
 
Hackmani elu viimastel kuudel märkasid tema naabrid Santa Fes New Mexicos , et tema tervis näib halvenevat ning tema ja Arakawa lõpetasid suhtlemise pere ja sõpradega.  Arakawa, Hackmani ainus hooldaja, nähti viimati elusana CVS apteegis 11. veebruaril 2025 ja ta naasis oma suletud kogukonda kell 17.15.  12. veebruaril helistas Arakawa eraarstile ja pani aja kinniseks pärastlõunaks, kurtes hingamisprobleemide üle, kuid ei ilmunud kohale.  Arakawa suri nende kodus veidi aega hiljem hantaviiruse kopsusündroomi tõttu. Hackman ei otsinud abi; võimud usuvad, et ta ei suutnud tema surma Alzheimeri tõve tõttu mõista .  Hackman suri kodus umbes 18. veebruaril, mil tema südamestimulaator registreeris ebanormaalse rütmi . Ta suri 95-aastaselt raskesse südamehaigusesse , mida raskendasid kaugelearenenud Alzheimeri tõbi ja neeruhaigus .  

## Välislingid

* 
*
Maggie Smith

**Margaret Natalie Smith** (tuntud kui **Maggie Smith**; 28. detsember 1934 – 27. september 2024) oli inglise filmi-, teatri- ja seriaalinäitleja. Ta võitis viis BAFTA auhinda, kaks Oscarit, kaks Kuldgloobust ja kaks Emmyt. 

Ta tegi oma lavadebüüdi 1952. aastal. Esimene oluline filmiroll oli 1958. aastal, kui ta astus üles Seth Holti trilleris "Nowhere to Go". 

Rolli eest 1969. aasta filmis "The Prime of Miss Jean Brodie" võitis ta parima naispeaosatäitja Oscari ning rolli eest 1978. aasta filmis "California Suite" pälvis ta ka parima naiskõrvalosatäitja Oscari. 

1984. aasta filmis "Seatemp" mängis ta Joyce Chilversit. 

Smith on laiemalt tuntud eelkõige tänu Violet Crawley rollile, mida ta mängis ajaloolises briti draamasarjas "Downton Abbey".
Samuti on ta tuntud Minerva McGonagalli rolliga Harry Potteri sarja filmides. 
Paljud teavad Smithi aga ka tänu 1991. aasta filmile "Nunnad hoos", kus ta kehastas kloostri juhatajat.

## Välislingid

*
Tarnobrzeg

**Tarnobrzeg** on maakonnaõigustega linn Poolas Podkarpacie vojevoodkonnas, Tarnobrzegi maakonna halduskeskus.

Tarnobrzeg on asutatud 1593. aastal.

## Viited

## Välislingid

* Linnavalitsuse koduleht
Organ²/ASLSP

**"Organ²/ASLSP"** (ingl **As SLow aS Possible** 'nii aeglaselt kui võimalik') on John Cage'i oreliteos. Teose noot koosneb kaheksast leheküljest.

Cage kirjutas selle 1987. aastal oma varasema klaveriteose "ASLSP" põhjal. 1985. aastal valminud klaveriteos kestab olenevalt ettekandmisel valitud tempost tavaliselt 20 kuni 70 minutit. Cage jättis selgitamata, kui aeglaselt täpselt teost esitada tuleb.

Teost "Organ²/ASLSP" kantakse praegu ette St. Burchardi kiriku orelil Halberstadtis Saksamaal. 

## Halberstadti ettekanne
1997. aastal arutasid muusikud ja filosoofid, mida Cage ikkagi oli mõelnud instruktsiooni "nii aeglaselt kui võimalik" all, sest hästi hooldatud orelil on võimalik tekitada katkematut ja praktiliselt igavesti kostvat heli. Esimene dokumenteeritud oreli paigaldamine kirikusse toimus 1361. aastal Halberstadtis, seega otsustati, et Cage'i teost kantakse ette just sealse kiriku orelil. Ettekande alguseks määrati aasta 2000 ja kestuseks 639 aastat (nii palju aastaid jäi aastate 1361 ja 2000 vahele).  Ettekanne algas siiski 2001. aastal ning on seega plaanitud kestma kuni aastani 2640.

Teost esitav orel valmistati spetsiaalselt selleks otstarbeks. Kuna orel kõlab lakkamatult, on selle ümber heli levimise vähendamiseks klaaskast. Masin varustab orelit konstantse õhuvooluga.

Teose esitamist alustati 5. septembril 2001 (Cage'i 89. sünniaastapäev) pausiga, mis kestis 5. veebruarini 2003. Siis vajutati orelil alla esimene akord. Sellest ajast on orelil kõlavaid noote mitmeid kordi muudetud, 2008. aastal lisati neljale orelivilele veel kaks uute nootide mängimiseks.

## Viited

## Välislingid
*Projekti koduleht
Mati Palm

**Mati-Johannes Palm** (13. jaanuar 1942 Tallinn – 28. mai 2018) oli eesti laulja (bassbariton), kergejõustiklane ja sporditegelane.

Alustas kergejõustikutreeninguid 1956. aastal Kalevi kergejõustikukoolis Harry Aumere õpilasena, 1957 jätkas Aleksander Tšikini juhendamisel. 1958–1962 kuulus Palm Eesti noortekoondisse. Tema isiklik kuulitõukerekord on 14.76 (1962). 

Mati Palm õppis aastatel 1962–1968 Tallinna Konservatooriumis Jenny Siimoni lauluklassis, 1972–1973 Moskva Konservatooriumis Hugo Dietzi klassis ja 1974–1976 Milanos La Scala laulukoolis Renata Carosio klassis.

Aastatel 1967–1969 oli ta Estonia koorilaulja ja alates 1969. aastast ooperisolist.

Aastatel 1976–1980 oli ta lauluklassi õppejõud Tallinna Konservatooriumis. 1990. aastast oli ta Eesti Muusikaakadeemia lauluosakonna õppejõud, 1995. aastast lauluprofessor. Aastatel 1995–2000 oli ta Eesti Muusikaakadeemia lauluosakonna juhataja.

1994. aastast oli ta liikumise Eluterve Eesti juhatuse esimees, 1998. aastast juhatuse liige. 2006–2013 oli Palm Eesti Spordiseltsi Kalev juhatuse liige.

## Tunnustus
* 1974 – Eesti NSV teeneline kunstnik
* 1980 – Eesti NSV rahvakunstnik 
* 1983 – Eesti Raadio Aasta muusik 
* 1983 – NSV Liidu riiklik preemia
* 1984 – Georg Otsa nimeline auhind
* 2001 – Valgetähe IV klassi teenetemärk
* 2002 – Eesti Teatriliidu muusikaauhind
* 2012 – Eesti Kultuurkapitali helikunsti sihtkapitali elutööpreemia (erakordselt pikaajalise ja sisuka loometee ning mitmekülgse muusikutegevuse eest)

## Mati Palmi fond
Mati Palmi algatusel loodi Eesti Rahvuskultuuri Fondi juurde 2006. aastal allfondina Mati Palmi fond eesmärgiga toetada noori lauljaid enesetäiendamisel *[[bel canto]]* laulustiili alal.

## Viited

## Välislingid
* Mati Palmi blogi
* Mati Palm: “Puhkus, ei kärakale, ei tubakale. See ongi laulja eluviis.” Õhtuleht, 11. jaanuar 2001
* Vastab Mati Palm Teater. Muusika. Kino, 2002
* Evi ja Mati Palm Elukiri, 1. juuli 2013
*
Manuel Carbonell

**Manuel Carbonell** (25. oktoober 1918 Sancti Spíritus – 10. november 2011 Coral Gables) oli Kuuba skulptor.

Ta tegi eelkõige pronksist monumentaalskulptuure, sealhulgas palju abstraktseid figuure.

Manuelil oli kaks õde: vanem Josephine ja noorem Angela. Kuid tema isa pärines perest, kus oli 18 õde-venda. Kuigi Manuel elas 93-aastaseks, elasid mõlemad õed ta üle.

Manuel voolis juba lapsena alailma savist kujukesi ja voltis neid paberist. Esimest korda taipas ta, et tahab skulptoriks saada, 8-9-aastaselt.

Ta õppis kunsti Havanna San Alejandro kunstiakadeemias. Kui ta akadeemia katsetele tuli, küsiti talt eelneva kogemuse kohta ja Manuel tunnistas, et tal pole seda. Seepeale soovis akadeemia, et ta läbiks kaheaastase ettevalmistuskooli. Ent nädalavahetusel voolis Carbonell savist säherduse kujukese, et võeti otsekohe akadeemiasse vastu.

Carbonell oli 18-aastane ja vaevalt oma õpinguid akadeemias alustanud, kui ta kukkus trepist alla. Ta sai väga raske vigastuse. Üks tema neerudest plahvatas ja ta oli aasta aega halvatud. Pikapeale õppis ta siiski uuesti käima ning lõpuks paranes ja sai õpinguid jätkata.

1945–1959 kestis Carbonelli esimene, klassikaline ja religioosne loomeperiood. Kriitikutele hakkas tema looming kohe meeldima. Sel ajal valmis tal palju tähtsaid tellimustöid, näiteks Havanna Katoliikliku Ülikooli üliõpilasassotsiatsiooni jaoks Maarja kuju. Las Villases oleva Covadonga suhkruveski juures oleva kabeli jaoks valmistas ta ristilöödud Jeesuse elusuuruse puukuju.

Kuuba esimeses kommertstelekanalis Union Radio Television oli Carbonell iganädalase kunstisaate juht, kes ühtlasi intervjueeris saatekülalisi. Lisaks tegutses ta telekanalis produtsendina ja kujundas Union Radio Televisioni stuudiote sisustust.

See kestis 1954. aastani, mil ta soondus ringreisile Lääne-Euroopasse. Sealsetes muuseumides tutvus ta põhjalikult impressionismi ja abstraktsionismiga, mis muutis tema edasist loometeed.

Carbonell osales paljudel konkurssidel ja pälvis palju auhindu. Esimene rahvusvaheline tunnustus saabus 1954. aastal Barcelonas korraldatud Ladina-Ameerika III kunstibiennaalil, kuhu ta esitas elusuuruse raidkuju "Rassi lõpp" ("*Fin de una raza*"). Tänapäeval asub see Havanna kunstimuuseumis.

Alates 1959. aastast elas ta Ameerika Ühendriikides, esialgu New Yorgis ning alates 1974. aastast Miamis.

## Välislingid

* Manuel Carbonell, Beaux Arts Gallery
Coral Gables

**Coral Gables** on linn Ameerika Ühendriikides Florida osariigis Miami-Dade'i maakonnas.

2005. aastal elas linnas 42 871 inimest.

Linnas asub Miami ülikool.

Coral Gables asub Biscayne'i lahe ääres. Piirneb Miami, West Miami ja South Miami linnaga ning  Pinecresti ja Palmetto Bay külaga.

## Kliima
Kliima on mõõdukas ja soe. Maist oktoobrini on temperatuur kuni 31 °C. Kõige külmematel kuudel detsembrist veebruarini on temperatuur keskmiselt vaid 17 °C. Lumesadu esineb üliharva.

## Ajalugu
Coral Gablesi linna planeeris ja asutas George Merrick 1920. aastal. 1925 sai Coral Gables linnaõigused.

## Rahvastik

2010. aasta rahvaloenduse andmetel elas linnas 46 780 inimest. Rahvastiku tihedus oli 1398 in/km². Elamuühikuid (*housing units*) oli 20 266 (keskmine tihedus 605,63/km²).

## Pargid ja spordirajatised
Coral Gablesis on 22 parki. Linnas on spordirajatisi (näiteks tennise- ja golfiväljakuid), samuti spordiplatse ja telkimis- ja grillimiskohti.

## Coral Gablesiga seotud inimesi
* Jeanne Golay, jalgrattur
* Katherine Kurtz, fantaasiakirjanik
* Thurston Moore, kitarrist ja laulja, ansambli Sonic Youth liige
* Mimi Rogers, näitleja
* Jonathan Vilma, Ameerika jalgpallur

## Sõpruslinnad
Coral Gablesil on seitse sõpruslinna:
*  La Antigua (Guatemala)
*  Aix-en-Provence  (Prantsusmaa)
*  Cartagena (Colombia)
*  El Puerto de Santa María  (Hispaania)
*  Granada (Hispaania)
*  Pisa (Itaalia)
*  Quito (Ecuador)


Coral Gables FL Douglas Entrance01.jpg|Douglas Entrance
Coral Gables FL Biltmore01.jpg|Biltmore Hotel
Miracle Mile in Coral Gables 20100403.jpg|Miracle Mile
Miracle Theater in Coral Gables 20100403.jpg|Miracle Theater
DeSoto Fountain in Coral Gables 20100321.jpg|DeSoto purskkaev
VMP GardenFountain.JPG|Merrick Parki küla
Alhambrawatertower.jpg|Alhambra veetorn
VMP GardenFountain.JPG|Merrick Park
PonceEntrance.jpg|Ponce de Leon Boulevard
Coral Gables FL Entrance to Central Miami01.jpg|Entrance to Central Miami


## Vaata ka
* Coral Gables Biltmore Hotel
* Lowe'i kunstimuuseum
* Veneetsia ujula

## Viited

## Välislingid

* Koduleht
Jermain Defoe

**Jermain Colin Defoe** (sündinud 7. oktoobril 1982 Londonis) on endine Inglismaa jalgpallur (ründaja).

Defoe alustas karjääri klubis Charlton Athletic. 16-aastaselt kolis ta West Ham Unitedi klubisse. 2000. aastal tegi ta debüüdi põhimeeskonnas. Hooaja 2000–2001 mängis Defoe klubis Bournemouth ja siis tuli tagasi West Hami, kus temast sai põhikoosseisu mängija. 2004. aastast mängis Jermain Defoe Tottenhamis. Veel ühe aasta mängis jalgpallur Portsmouthis, seejärel naasis White Hart Lane'ile.

Väljaspool Inglismaad mängis Defoe 2014. aastal Major League Socceri (MLS) klubis Toronto FC ja aastatel 2019–2022 Šotimaa kõrgliigaklubis Rangers.

Tema klubikarjääri viimaseks klubiks jäi 2022. aastal Sunderland.

Inglismaa jalgpallikoondises mängis ta aastatel 2004–2017.
Przemyśl

**Przemyśl** on maakonnaõigustega linn Poolas Podkarpacie vojevoodkonnas. Asub Sani jõe ääres.

Przemyśl on üks Poola vanimaid linnu. Seda on mainitud 981. aastal Kiievi-Vene vallutatud asulana. Przemyśl oli Puna-Vene keskus. 

1389. aastal sai linnaõigused ja oli ka katoliku kiriku  Przemyśli piiskopkonna keskus.

## Välislingid

* Przemyśli koduleht
Benoît Assou-Ekotto

**Benoît Pierre David Assou-Ekotto** (sündinud 24. märtsil 1984 Arras's) on Prantsusmaal sündinud Kameruni jalgpallur, kes mängis viimati Prantsusmaa kõrgliiga klubis Metz vasakkaitsjana.

## Saavutused
;Lens
*UEFA Intertoto karikas: 2005
Leonard Bernstein

**Leonard Bernstein** (25. august 1918 Lawrence, Massachusetts – 14. oktoober 1990 New York) oli ameerika dirigent, helilooja, muusikapedagoog ja pianist. Ta oli üks esimesi Ameerika Ühendriikides sündinud ja haritud dirigente, kes saavutas ülemaailmse tunnustuse. The New York Times nimetas teda "üheks kõige andekamaks ja edukamaks muusikuks Ameerika ajaloos".

1954. aastast kuni surmani pidas ta arvukalt klassikalise muusika loenguid televisioonis. Ta oli oskuslik pianist ning juhatas tihti klaverikontserte ise klaverit mängides. Viljaka heliloojana kirjutas ta sümfooniaid, balletimuusikat, oopereid, kammermuusikat, klaveripalu, muid orkestri- ja kooriteoseid. Kogu tema loomingus paistab kõige rohkem silma menukas muusikal "West Side'i lugu" (millest on tehtud ka mitu mängufilmi).

## Tunnustus
* 1961 – valiti Ameerika Kunstide ja Kirjanduse Akadeemia liikmeks
* 1965 – Léonie Sonningi muusikaauhind
* 1985 – Grammy elutööauhind

## Isiklikku
Tema abikaasa oli Felicia Montealegre. Neil oli kolm last.

## Viited
Ternei rajoon

**Ternei rajoon** on 2. järgu haldusüksus Venemaa Kaug-Ida föderaalringkonnas Primorje krais.

Pindalalt on rajoon Primorje krai suurim rajoon, kuid elanike arvult üks väiksemaid.

Rajooni põlisrahvas on udehed.

## Loodus
### Geograafiline asend
Ternei rajoon asub Primorje krai põhjaosas Jaapani mere ääres. Ulatus põhjast lõunasse on 467 km. Piirneb põhjas Habarovski kraiga.

### Reljeef
Rajooni reljeef on mägine.

### Veestik
Suuremad jõed on Samarga ja Jedinka. Fugu jõgi, see on joovastava kala nimi ja võib tappa 20 inimest

### Kliima
Kliimat mõjutab Primorje hoovus. Rajoonis on pehmed talved, kuid jahedad suved.

Rajoonis asub suurem osa Sihhote-Alini kaitsealast.

## Haldusjaotus
Rajoonis on 10 kohalikku omavalitsust, neist 3 linnalist.

## Asustus
2010. aasta rahvaloenduse andmeil oli rahvaarv 12 483. Suurem osa asustusest on koondunud Jaapani mere äärde.
Rajoonis on 3 alevit: Ternei, Plastun ja Svetlaja. Neis elab 79% rajooni elanikest.

## Viited

## Välislingid
*Rajooni administratsiooni koduleht
Rakvere Põhikool

**Rakvere Põhikool** on üldhariduskool Rakvere linnas aadressil Tartu tänav 2.

Kool asutati 1909. aastal. Esimene koolijuhataja oli Julius Seljamaa. Aastatel 1990–2000 tegutses koolis lastekodu. 

2007. aastast on Rakvere Põhikooli direktor Lea Pilme. 1. septembril 2025. aastal alustas koolis õppetööd 218 õpilast.
## Ajalugu
Rakvere Eesti Haridusseltsi III Järgu Erakool avati 5. septembril 1909. aastal üüriruumides Pikk tänav 64. Tsaariaegses Rakveres esimene eesti ōppekeelega kool. Esimene juhataja ja õpetaja oli Julius Seljamaa.

1910. aastal kool kolis seltsimajja Laia ja Posti tänava nurgal. 1911. aastal avati uus seltsi poolt ehitatud koolimaja Posti tänava ääres. 1917. aastal Rakvere Eesti Haridusselts otsustas kooli üle anda Rakvere linnale, selts likvideeris kooli. Seltsile jäid koolihoone ja liikuvvara, mida linn üüris. Kooli nimeks sai Rakvere Linna II Algkool. 1918. aastal koliti kool Tartu tänav 4 majja (maja valmis 1915), kool muudeti 6-klassiliseks. Esimesed kaks talve oldi majas üürilistena.

1920. aastal ostis Rakvere linn maja endale, 1927. aastal ostis Rakvere linn koolile Tartu ja Karja tänava nurgal oleva krundi. 1936. aastal valmis seal koolimaja juurdeehitus ja vanas osas tehti ümberehitusi.

Aastatel 1943–1944 õppisid samas hoones Rakvere linna kõigi kuue kooli õpilased 2-3 vahetuses, igal kool 2-3 päeva nädalas. Jaanuaris katkestati ōppetöö, maja võeti sõjaväehaiglaks. 1944. aasta 1. oktoobril jätkati õppetööd ja tehti selle kõrvalt ka remonti. Kooli nimetuseks sai Rakvere linna II Mittetäielik Keskkool (7-klassiline).

Aastatel 1945–1947 töötas majas teises vahetuses Rakvere Õpetajate Seminari Harjutuskool. 1950–1957 töötas majas Rakvere Pedagoogilise Kooli Harjutuskool. Aastatel 1957–1961 tegutses kool Rakvere II 7-klassilise koolina. 1961. aastal nimetati kool Rakvere II 8-klassiliseks kooliks. 1973. aastal kool likvideeriti ja õpilased viidi üle Rakvere 3. Keskkooli.

1974. aastal toodi koolimajja Saksi Eriinternaatkooli ōpilasi. Aastatel 1976–1977 nimetati kooli Porkuni Eriinternaatkooliks, 1977. aastal viidi eriinternaatkool Vaekülla.

Aastatel 1977–1981 töötas koolimajas Aaspere lastekodu. Lisaks tehti 1979. aastal majja Rakvere Algkool. 1981. aastal nimetati õppe- ja kasvatusasutus Aaspere Eriinternaatkooliks. Aastatel 1982–1992 oli see Rakvere Eriinternaatkool, mis koliti 1992. aastal aadressile Lille tänav 8 ja 1995. aastal likvideeriti.

1994. aasta 1. septembril alustas hoones tegevust Rakvere Pōhikool ja 2002. aastal valmis hoone uus osa.

## Viited

## Välislingid
* Rakvere põhikooli koduleht
* Rakvere põhikool tähistab reedel juubelit virumaateataja.postimees.ee, 2. juuni 2025
Ma Long

**Ma Long** (hiina 马龙, *Mǎ Lóng*; sündinud 20. oktoobril 1988 Anshan Shis Liaoningi provintsis) on Hiina lauatennisist. Ta on olnud ITTF meeste üksikmängu edetabeli esinumber kokku 64 kuud.

2012. aasta suveolümpiamängudel võitis ta kuldmedali võistkonnavõistluses.

2015. aastal tuli ta üksikmängu maailmameistriks.

2016. aastal ja 2021. aastal tuli ta olümpiavõitjaks nii üksikmängus kui ka võistkonnavõistluses.

Ta on 176 cm pikk ja kaalub 70 kg.
Balti jaam (täpsustus)

**Balti jaam** on raudteejaam nii Eestis kui Venemaal.

***[[Balti jaam]]** asub Tallinnas
***[[Balti jaam (Peterburi)]]** asub Peterburis Venemaal
***[[Balti jaam (Gattšina)]]** asub Gattšinas Leningradi oblastis Venemaal
1930. aastatel kandis Balti jaama nime tänapäevane Riia vaksal Moskvas.

## Vaata ka
*Balti kaubajaam (Gattšinas)
Prospero Colonna

**Prospero Colonna** (ka **Prosper Colonna**; 1452–1523) oli Itaalia kondotjeer Paavstiriigi ja Püha Rooma riigi teenistuses Itaalia sõdade ajal. Ta oli põlise Colonna ülikupere esindaja.
Balti vaksal (Peterburi)

**Balti vaksal** (vene keeles *Балтийский вокзал*) on raudteejaam Peterburis Admiraliteedi rajoonis aadressil Обводного канал 120.

## Ajalugu
Venemaa keisririigi Balti raudtee Peterburi peajaam ehitati Eestimaa baltisakslastele kuulunud Balti Raudtee Seltsi poolt pärast 1872. aastal alanud Balti raudtee täiendavat arendamist, kui algselt Paldiskist-Tosnoni kulgenud raudteeliin ühendati Peterburi–Peterhofi–Oranienbaumi raudteega ja avati Gattšinast läbi Krasnoje Selo Peterburi linnani viiv raudteeharu.

## Viited

## Välislingid

* Балтийский вокзал — историческая справка.
Guillaume Gouffier

**Guillaume Gouffier, Bonnivet' senjöör** (umbes 1488 – 24. veebruar 1525) oli Prantsusmaa sõjaväelane.

François I koduõpetaja Boisy senjööri Artus Gouffier' noorema vennana kasvas Guillaume üles koos kuningas François'ga. Pärast kuninga ametisseasumist sai temast üks mõjuvõimsamaid kuninga soosikuid. Ta ülendati 1515. aastal Prantsusmaa admirali auastmesse (vastas maavägede marssali auastmele). Oli Bourboni hertsogi Charles III, Bourboni konnetaabli lepitamatu vaenlane. Vallutas Navarra armee eesotsas olles 1521. aastal Fuenterrabia. Oli Anne de Montmorency lähisugulane.